Ջոշուա Վոն Ճիֆըն

**Ջոշուա Վոն Ճիֆըն (****,** **)**, Հոնկոնգի  «Ժողովրդավարական ինքնորոշմում» խմբավորման ակտիվիստ, ծառայել է որպես «Ուսանողական շարժում» կուսակցության հանդիպումների գումարման պատասխանատու և Հոնկոնգի «Դեմոսիստո» դեմոկրատական ​​քաղաքական կուսակցության գլխավոր քարտուղար։ 2011 թվականին, 15 տարեկան հասակում, նա հիմնել է  «Ուսանողական շարժում» կուսակցությունը  և քննադատել կառավարության՝ «Բարոյականություն և ազգային դաստիարակություն» տարրական դպրոցի նոր առարկայի միջոցով ուշակերտների ուղեղները լվանալու փորձը։ Նա հաջողությամբ առաջնորդել է հասարակությանը՝ ստիպելու կառավարությանը չեղարկել համապատասխան դասընթացի իրականացումը և հայտնի դարձել Հոնկոնգում։ 2014 թվականին նա ընտրվել է «Թայմ» ամսագրի կողմից որպես աշխարհի 25 ամենաազդեցիկ դեռահասներից մեկը՝ Հովանոցային հեղափոխությանը (Հոնկոնգի բողոքի ցույցերին) մասնակցելու համար։

## Կենսագրություն
**Վաղ տարիներ**

Ջոշուա Վոն Ճիֆընը ծնվել է 1996 թվականին Բրիտանական Հոնկոնգում և մանուկ հասակում տառապել է դիսլեքսիայով։ Տնային ուսուցման միջոցով, նա կատարելագործեց կարդալու և գրելու իր կարողությունները լայնածավալ ընթերցանության միջոցով և աստիճանաբար հավասարվեց իր հասակակիցներին։ Նրա ծնողները քրիստոնյաներ են, իսկ հայրը՝ Ռոջեր Վոն Վեյմինը (黃偉明), «Սեռական կողմնորոշման կանոնակարգերի մտահոգության տուն-դպրոց» հակամիասեռական կազմակերպության հանդիպումների գումարման պատասխանատուն է։

### Պատրաստակամություն օգնելու և խոսելու դասընկերների անունից
Իր ծնողների ազդեցության տակ Ջոշուան մանկուց մասնակցել է եկեղեցական գործունեությանը, համայնքային միջոցառումներին, այցելել է հասարակ ժողովուրդի ընտանիքներ և նրանց ցուցաբերել կամավորական օգնություններ։

Նրա հայրը նշում է, որ փոքր տարիքից արդեն նկատել է, որ որդին սկզբունքներին հավատարիմ, հիանալի գաղափարներ ունեցող մարդ է և «Սկզբունքային հարցերի առերեսվելիս հեշտությամբ զիջումների չի գնա»։ Նրան ամենաշատը տպավորել է այն, որ նա մի խումբ աշակերտների անունից դպրոցի ուսումնական ղեկավարներին հայտնել է ճաշարանի խնդիրների մասին, նույնիսկ բողոքի համար ստեղծել է ֆեյսբուքյան էջ և վերջապես հանդիպել տնօրենին։ Սա, կարելի է համարել, առաջին անգամն էր, որ նա իրեն նվիրեց հանրային գործերի առաջմղմանը։

### Կրթություն
Ավարտել է Հոնկոնգի Քաու Յան տարրական դպրոցը, միջնակարգ կրթությունը ստացել է Միացյալ քրիստոնեական քոլեջում (Արևելյան Կոուլուն)։ 2014 թվականին Հոնկոնգի Միջնակարգ կրթության վկայականի քննության ժամանակ ստացել է 19 միավոր（առավելագույնը 35 միավորից）և  հետագայում ընդունվել Հոնկոնգի Մետրոպոլիտեն համալսարան որտեղ ստացել է հասարակական գիտությունների բակալավրի կոչում, մասնագիտանալով Քաղաքականություն և հանրային կառավարում մասնագիտություններում։

2020 թվականի հոկտեմբերի 12-ին Ջոշուա Վոն Ճիֆընը իր Ֆեյսբուքյան էջում հրապարակեց, որ ավարտել է բակալավրը ստանալով երկրորդ կարգի դիպլոմ գերազանցությամբ։

## Քաղաքական գործունեություն
### Ուսանողական շարժման փուլ
2011 թվականի մայիսի 29-ին Ջոշուա Վոն Ճիֆընը և նրա դասընկեր` Իվան Լամ Լոնինը (林朗彥), հիմնեցին ուսանողական կազմակերպություն, որը կոչվում էր «Ուսանողական շարժում»։

#### Հասարակության առաջնորդում ընդդեմ «Ուղեղների լվացման կրթության»
մինի|Ջոշուա Վոն Ճիֆընի ելույթը «Բարոյականություն և ազգային դաստիարակություն» դպրոցական նոր առարկայի դեմ հանրահավաքում։
2011 թվականից 2012 թվականը Ջոշուա Վոն Ճիֆընի ղեկավարության տակ գտնվող «Ուսանողական շարժում»-ը քննադատում էր կառավարությանը աշակերտների մեջ՝ «Բարոյականություն և ազգային դաստիարակություն» տարրական դպրոցի նոր առարկայի դասավանդման պատրվակով Չինաստանի կոմունիստական կուսակցությանը աջակցելու ուղերձ սերմանելու համար։ Իրականում դա «Չինաստանի կոմունիստական կուսակցության ուղեղների լվացման կրթությունն էր»։ Այնուհետև «Ուսանողական շարժում»-ը  բազմաթիվ անգամներ կազմակերպեց բողոքի երթեր և ցույցեր ընդդեմ «Բարոյականություն և ազգային դաստիարակություն» առարկայի, սակայն շատ քաղաքացիների ուշադրությանը չարժանացավ։

Ավելի ուշ «Ուսանողական շարժման» կողմնակիցները մեղադրեցին Հոնկոնգի Կրթական վարչությանը տասնյակ միլիոնավոր պետական միջոցներ ծախսելու մեջ՝ առանց մրցույթների պայմանները հրապարակելու՝ ֆինանսավորել Ազգային կրթական կենտրոնը, որը ղեկավարվում է Կոմունիստական կուսակցության ​​կրթության ասոցիացիայի կողմից, ստեղղծելու «Չինաստանի մոդելի ազգային հատկանիշների հատուկ թեմայի մասին ուսուցման ձեռնարկ»։ Տվյալ ազգային կրթական ձեռնարկը նկարագրել է Չինաստանի կոմունիստական ​​կուսակցությունը որպես «Առաջադեմ, անձնուրաց և միասնական» իշխող կուսակցություն, իսկ Ամերիկայի Միացյալ Նահանգները որպես «քաղաքական կուսակցությունների կատաղի բախում, որտեղ ժողովուրդը աղետի մեջ է ապրում»։ Տվյալ խնդրի բացահայտումը ժողովրդի շրջանում աղմուկ բարձրացրեց, և հասարակության տարբեր զանգվածներ սկսեցին ուշադրություն դարձնել «Բարոյականություն և ազգային դաստիարակություն» առարկայի դասագրքի Չինաստանամետ ազդեցությանը, և ընդդիմության ձայները օրեցօր ավելի ու ավելի շատ բարձրացան։

2012 թվականի հուլիսի 15-ին Ջոշուա Վոն Ճիֆընը այլ հյուրերի հետ հրավիրվեց մասնակցել «Քաղաքային ֆորում» հեռուստահաղորդման բանավեճին, որի թեման այդ ժամանակ պարտադիր կրթությունն էր։ Ներկա հարգարժան հյուրերից էր Հոնկոնգի Չինաստանամետ ճամբարի` «Արհմիությունների ֆեդերացիայի» անդամ և տարրական դպրոցի ուսուցիչ Յու Ցիխուան (余綺華)։ Քննարկման ավարտին Ջոշուա Վոն Ճիֆընը խնդրեց նրան ներկայացնել պարտադիր կրթության վերաբերյալ նրա դիրքորոշումը և արդյոք մտադիր է մասնակցել Օրենսդիր խորհրդի՝ գործառական ընտրատարածքի ընտրություններին կրթության ոլորտի համար։ Սա լսելուց հետո Յու Ցիխուան խփեց սեղանին և հուզված պատասխանեց. Ավելի ուշ Ջոշուա Վոն Ճիֆընը ասաց, որ հույս ունի, որ ուսուցիչները չեն կրթի իրեն սեղանին խփելով։ Այս միջադեպը դարձավ նաև հակաազգային կրթական միջադեպերի կտրուկ աճի խթաններից մեկը, որին հաջորդեց «Ուղեղների լվացման կրթության» դեմ համապարփակ բռնկումը։

Հուլիսի 29-ին «Ուսանողական շարժում»-ը և «Քաղաքացիական դաշինք ընդդեմ ազգային կրթության»-ը համատեղ անցկացրեցին «Ազգային շարժում՝ ընդդեմ ուղեղների լվացման, հազարավոր մարդկանց երթ հուլիսի 29-ին», որին մասնակցեց մինչև 90.000 հոնկոնգցի։ Այնուհետև օգոստոսի 30-ին սկսվեց «Մաքրել հաշիվները, չեղարկել ուսումնական ծրագիրը և գրավել կառավարության շտաբը» բարելավման շարժումը՝ միաժամանակ հայտարարելով, որ «Ուսանողական շարժման» երեք անդամներ, համալսարանի դասախոսներ և հասարակական ակտիվիստներ հացադուլ են անում կառավարության կենտրոնական շենքի դիմաց։ Սեպտեմբերի 7-ին հանրահավաքին հայտարարվեց, որ օկուպացիոն գործողությանը ներգրավված է մինչև 120.000 մարդ։ Վերջիվերջո, այն ժամանակվա Հոնկոնգի վարչակազմի ղեկավար Լեուն Չունյինը (梁振英) հայտարարեց «Բարոյականություն և ազգային դաստիարակություն» դպրոցական նոր առարկայի չեղարկման մասին::

#### Պայքար հանուն քաղաքացիների առաջադրման և համընդհանուր ընտրական իրավունքի
Ջոշուա Վոն Ճիֆընը կարծում էր, որ ուսանողներին միայն Հոնկոնգի կրթական խնդիրները չեն հուզում։ Նա միշտ մտահոգված է եղել Հոնկոնգի քաղաքական համակարգի զարգացմամբ և ձգտում էր, որ Հոնկոնգում համընդհանուր ընտրական իրավունք իրականացվի, այսինքն՝  Հոնկոնգի վարչակազմի ղեկավարի և օրենսդիր մարմնի անդամների համապարփակ ուղղակի ընտրության հնարավորություն լինի։

2014 թվականի ապրիլին «Ուսանողական շարժում»-ը և «Հոնկոնգի ուսանողների ֆեդերացիա»-ն համատեղ կազմակերպեցին մամլո ասուլիս՝ առաջարկելով «Գիտական համայնքի քաղաքական բարեփոխումների ծրագիրը»։ Ծրագիրը խրախուսում էր, որ «Քաղաքացիների առաջադրումը թեկնածությունների հաստատման համար խիստ կարևոր է»։ Անգամ ողջ Հոնկոնգի ընտրելու իրավունք ունեցողների միայն 1%-ի համատեղ ստորագրություններով հնարավոր կլիներ առաջադրել վարչակազմի ղեկավարի թեկնածու, ի հավելումն «Հոնկոնգի Առաջադրող կոմիտե»-ն չպետք է ունենար վետոյի իրավունք։ Միաժամանակ օրենսդիր մարմնի ընտրություններում պետք է չեղարկվեին գործող ընտրատարածքները՝ հասնելով համընդհանուր ընտրական իրավունքի հնարավորության։

Ավելի ուշ Ջոշուա Վոն Ճիֆընը մատնանշեց, որ որոշ մարդիկ նախապես ցանկանում էին փոխզիջումների գնալ՝ փորձելով Չինաստանի կառավարությանը հաճոյանալ «մեղմ» վերաբերմունքով։ Այնուամենայնիվ, նա կարծում էր, որ այս ռազմավարությունը իրագործելի չէ և միայն լրջորեն կազդի իրական համընդհանուր ընտրական իրավունքի հնարավորությունների վրա։ Նա մատնանշեց, որ Չինաստանի Կոմունիստական կուսակցությունը, ի վերջո, «միայն ցանկանում է ամբողջությամբ ղեկավարել ընտրությունները»՝ այս ընտրությունները թողնելով գոյություն ունենալ միայն թղթի վրա։ Անկախ նրանից՝ կարևոր չէ, թե առաջարկվող ծրագիրը առաջադե՞մ է, թե՞ «մեղմ», կամ էլ թե ով է առաջարկողը, եթե անգամ այդ ծրագիրը ունենա հնարավորություն երբեմնի 1989 թվականի Թյանանմեն հրապարակի բողոքի ցույցերի մասնակցին որպես թեկնածու առաջադրել, և նույնիսկ եթե այդ մարդը շարժվի այդ «մեղմ» վերաբերմունքով ապա այդ ծրագիրը երբևէ չի ընդունվի Չինաստանի կենտրոնական իշխանությունների կողմից, քանի որ Թյանանմեն հրապարակի բողոքի ցույցերը ոչ միայն Չինաստանում է բնութագրվում որպես «Պետական ​​իշխանությունը տապալելու դրդում», այլև Հոնկոնգում համարվում է «Կենտրոնական կառավարությանը ուղղված մարտահրավեր»։ Եթե Չինաստանի Կոմունիստական կուսակցությունը չի ընդունում այն, ապա հոնկոնգցիները ստիպված կլինեն հրաժարվել։ Մարդիկ ազատություն ունեն չընդունել իրենց ճակատագիրը։ Առերեսվելով Չինաստանի Կոմունիստական կուսակցության հետ՝ նրանք կարող են միայն պայքարել մինչև վերջ։ «Քաղաքացիների առաջադրումը թեկնածությունների հաստատման համար խիստ կարևոր է» սկզբունքին հավատարիմ մնալը խորհրդանշում է դիմադրության այս աննկուն ոգին։

#### «Քաղաքացիական հրապարակ[[Ուսանողական շարժում|»]]-ը վերագրավվելու ակցիա
[մինի|Ջոշուա Վոն Ճիֆընը հարցազրույց է տալիս [Հոնհանոցային հեղափոխություն|«Հովանոցային հեղափոխության» ժամանակ։]]
«Ուսանողական շարժում»-ը 2014 թվականի սեպտեմբերի 26-ին արձագանքեց 2014 թվականի Հոնկոնգի ուսանողական դասադուլին և նույն օրը դասադուլ սկսվեց միջնակարգ դպրոցի աշակերտների համար՝ Ջոշուա Վոն Ճիֆընի գլխավորությամբ, ով ընթերցեց դասադուլի հայտարարագիրը։ Այդ գիշեր ժամը 10:26-ին, «Գրավիր կենտրոնը սիրով և խաղաղությամբ» շարժման ավարտից հետո նա հանկարծ հանրահավաքի մասնակիցներին կոչ արեց ներխուժել Կառավարության գլխամավոր շտաբի արևելյան թեւ և վերագրավվել «Քաղաքացիական հրապարակ»-ը։ Հոնկոնգի ուսանողների ֆեդերացիայի և «Ուսանողական շարժման» որոշ անդամներ օգտվելով առիթից՝ անցան դարպասի բացվածքով և ներխուժեցին «Քաղաքացիական հրապարակ», մեկ այլ խումբ էլ հարձակվեց Օրենսդիր մարմնի վրա։ Ոստիկանությունը հրապարակ ներխուժած և Օրենսդիր մարմնի վրա հարձակված ուսանողների և քաղաքացիների վրա պղպեղի սփրեյ ցողեց, և ոստիկանության հատուկ նշանակության ուժեր ուղարկվեցին ցուցարարներին ցրելու համար։ Այն բանից հետո, երբ Ջոշուա Վոնը մտավ հրապարակ, նա անմիջապես ձերբակալվեց չորս ոստիկանների կողմից, իսկ հաջորդ գիշեր խուզարկվեց նրա բնակարանը, առգրավվեց համակարգիչը, հիշողության քարտը, կոշտ սկավառակը և այլ իրեր։

Սեպտեմբերի 27-ի երեկոյան «Քաղաքացիական հրապարակը» վերագրավվելու ակցիայի 80.000 մասնակիցները հավաքվեցին՝ ի պաշտպանություն ուսանողների, որն ի վերջո սեպտեմբերի 28-ի վաղ առավոտյան հանգեցրեց «Գրավիր կենտրոնը սիրով և խաղաղությամբ» շարժման վերջնական փուլի պաշտոնական մեկնարկին։ Դա առիթ դարձավ, և նույն օրը երեկոյան ոստիկանության հատուկ նշանակության ուժերը արցունքաբեր գազ արձակեցին (2005 թվականի Առևտրի համաշխարհային կազմակերպությունում կորեացի ֆերմերների բողոքի ցույցերի ժամանակ տեղի ունեցած անկարգություններից ի վեր առաջին անգամ) և սպառնացին հրազեն օգտագործել ամբոխին ցրելու համար։ Այդ օրվա կեսօրին իրավաբանական թիմը օգնեց Ջոշուա Վոն Ճիֆընին խափանման միջոց կիրառելու հարցում, որը հաստատվեց երեկոյան, և Ջոշուա Վոնը ազատ արձակվեց և վերադարձավ տուն։ Նա անմիջապես հանդիպեց լրագրողներին՝ պահանջելով անհապաղ ազատ արձակել Հոնկոնգի ոսանողների ֆեդերացիայի գլխավոր քարտուղար Չոու Յոնկան Ալեքսին (周永康) և գլխավոր քարտուղարի տեղակալ Լեսթեր Շում Նկո-ֆային (岑敖暉)։

«Քաղաքացիական հրապարակ»-ի վերագրավումից երկու շաբաթ էլ չանցած՝ հոկտեմբերի սկզբին (մինչդեռ ինչպես նախկինում շարունակվում էր «Գրավիր կենտրոնը սիրով և խաղաղությամբ» շարժումը, Ջոշուա Վոնը հայտնվեց Թայմ ամսագրի ասիական հրատարակության շապիկին՝ «Բողոքի ակցիայի դեմքը» վերնագրով։ Ավելի ուշ նա ավելին Թայմ ամսագրի կողմից ընտրվեց որպես այդ տարվա 25 ամենաազդեցիկ դեռահասներից մեկը։

### «Դեմոսիստո» դեմոկրատական ​​քաղաքական կուսակցության փուլ
2016 թվականի ապրիլի 10-ին Ջոշուա Վոնը և Հոնկոնգի ոսանողների ֆեդերացիայի գլխավոր քարտուղար Նաթան Լոու Կվուն-Չունը (羅冠聰), ի թիվս այլոց, հիմնեցին «Դեմոսիստո» դեմոկրատական ​​քաղաքական կուսակցությունը։ «Դեմոսիստո»-ն առաջադրում էր չորս հիմնական կուսակցության սկզբունքներ՝ «ինքնաբուխություն, ինքնավարություն, ինքնորոշում և ինքնապահովում», իսկ «Ժողովրդավարական ինքնորոշումը» որպես ամենաբարձր ուղղորդող գաղափար։ «Դեմոսիստո»-ի անդամները կարծում էին, որ Հոնկոնգի դեմոկրատական շարժումը պետք է նոր ուղղություն գտնի իր ձախողումները հաղթահարելու համար։ Նրանք այլևս չպետք է կենտրոնանան միայն այնպիսի խնդիրների վրա, ինչպիսին է քաղաքական համակարգը, այլ փոխարենը իրենց հայացքն ուղղեն նրա վրա, թե ինչպիսին կլինի Հոնկոնգը 2047 թվականին։ Հետևաբար, նրանք խթանում են Հոնկոնգի տեղայնացումը՝ հույս ունենալով պայքարել հոնկոնգցիների՝ մինչև 2047 թվականն իրենց ապագան որոշելու կարողության համար և ստեղծել պաշտոնապես ճանաչված հանրաքվեի մեխանիզմ՝ հուսալով հասնել դիսկուրսի և քաղաքական օրակարգի բարեփոխման՝ Հոնկոնգը դարձնելով իսկապես «ինքնավար» քաղաք, որն ընդունակ է երկարաժամկետ կայունություն պահպանել։

Ջոշուա Վոնը և «Դեմոսիստո»-ն հանդես էին գալիս Հոնկոնգի ինքնավարության օգտին և չեն ջատագովում Հոնկոնգի անկախությանը, միաժամանակ նշելով, որ «Եթե չկա ժողովրդավարական ինքնավարություն, միակ ընտրությունը Հոնկոնգի անկախությունն է»։

#### «Սև Բաուհինիա» շարժում
2017 թվականի հունիսի 26-ին, երբ Չինաստանի Ժողովրդական Հանրապետության նախագահ և Չինաստանի Կոմունիստական ​​կուսակցության գլխավոր քարտուղար Սի Ցզինպինն այցելեց Հոնկոնգ, Ջոշուա Վոնը, «Դեմոսիստո» կուսակցության նախագահ՝ Նաթան Լոու Կվուն-Չունը,  Իվան Լամ Լոնինը (林朗彥), Ագնես Չոութինը (周庭), «Ժողովրդի ուժ» ժողովրդավարական քաղաքական կուսակցությունը, Թամ Թակչին (譚得志), «Սոցիալ-դեմոկրատական ​​լիգայի» անդամները և այլոք բողոքի ակցիա իրականցրին։ Նրանք մի քանի սև կտորով փակել էին Վանչայ շրջանի Ոսկե Բաուհինիա հրապարակում գտնվող Բաուհինիայի քանդակը` կոչ անելով քաղաքացիներին հուլիսի 1-ին դուրս գալ փողոց՝ արտահայտելու իրենց վրդովմունքը։

Նույն թվականի հունիսի 28-ին ավելի քան 20 անհատներ, այդ թվում՝ Հոնկոնգի օրենսդիր խորհրդի և «Դեմոսիստո»-ի անդամ՝ Նաթան Լոու Կվուն-Չունը,  «Դեմոսիստո»-ի գլխավոր քարտուղար՝ Ջոշուա Վոնը, ինչպես նաև «Սոցիալ-դեմոկրատական ​​լիգայի» և Հոնկոնգի օրենսդիր խորհրդի նախկին անդամ՝ Լեուն Կվոկհունը (梁国雄) և «Սոցիալ-դեմոկրատական ​​լիգայի» փոխնախագահ՝ Ռաֆայել Վոնհոմինը (黃浩銘) «գրավեցին» Ոսկե Բաուհինիա հրապարակը։ Որոշ ցուցարարներ բարձրացան Ոսկե Բաուհինիայի քանդակի վրա և երկաթե շղթաներով շղթայվեցին արձանին։ Ոստիկանությունը ավելի քան 30 ժամվա ընթացքում կալանավորեց 26 ցուցարարի։ Շատ կազմակերպություններ քննադատեցին ոստիկանությանը ցուցարարներին ավելի քան տասը ժամ անհիմն բերման ենթարկելու համար՝ որպես պատճառ նշելով անբավարար աշխատուժը։ Այնուհետև «Դեմոսիստո»-ն բողոքներ ներկայացրեց ինչպես «Հավասար հնարավորությունների հանձնաժողով»-ին, այնպես էլ ընդդեմ «Ոստիկանության բողոքների և ներքին հետաքննության բյուրո»-ին՝ կապված ոստիկանության այդ օրը իրականացրած կազմակերպման։

#### Խաղաղության Նոբելյան մրցանակի առաջադրում
2018 թվականի սկզբին Ջոշուա Վոնը, Նաթան Լոու Կվուն-Չունը և Ալեքս Չոուն ԱՄՆ Կոնգրեսի 12 անդամների կողմից առաջադրվեցին 2018 թվականի Խաղաղության Նոբելյան մրցանակի։ Ավելի ուշ նրանք հրապարակեցին փասթաթուղթ՝ պատասխանելով, որ Խաղաղության Նոբելյան մրցանակի առաջադրվելու պատիվը պետք է պատկանի Չինաստանում և Հոնկոնգում ավելի քան 100 տարի ժողովրդավարական շարժման մասնակիցներին։

#### Բողոքի ակցիաներ Հոնկոնգում՝ արտահանձնման օրինագծի դեմ
[մինի|Ջոշուա Վոն Ճիֆընը [ԱՄՆ Կոնգրեսում ելույթ ունեցավ，կոչ անելով ընդունել «Հոնկոնգենի մարդու իրավունքների եւ ժողովրդավարության մասին օրինագիծը»։]]
2019 թվականի հունիսի 17-ին բանտից դուրս գալուց հետո նա անմիջապես միացավ Հոնկոնգի Բողոքի ակցիաներին՝ ընդդեմ արտահանձնման օրինագծի, արտահայտելով, որ Հոնկոնի կառավարությունը պետք է հստակորեն վերաձևակերպի «Հետախուզման մեջ գտնվող անձանց ​​արտահանձման և քրեական գործերով օրենսդրության փոխադարձ իրավական աջակցության մասին 2019 թվականի օրենքի նախագիծը» և չեղարկի «Հունիսի 9-ի միլիոնավոր երթ»-ը որպես «Ապստամբություն» որակելը։ Նա նշեց, որ Քերի Լամ Չեն Յուետ-նգորը (林鄭月娥**)** այլևս իրավասու չէ աշխատել որպես վարչակազմի ղեկավար  քանի որ հանգեցրել է Հոնկոնգի բնակիչների շրջանում արյունահեղության։

2019 թվականի հունիսի 30-ին Հոնկոնգի ոստիկանությանն աջակցող ցույցի ժամանակ Ջոշուա Վոն Ճիֆընը եկել էր՝ բողոքելու՝ ընդունելով, որ ոստիկանությունը իր իրավասություններից դուրս է գործում։ Ոստիկաններին աջակցող քաղաքացիները, անցնելով Օրենսդիր խորհրդի շենքի կողքով, պատուհաններից հայհոյում էին «Դեմոսիստո» դեմոկրատական ​​քաղաքական կուսակցության գլխավոր քարտուղարին`Ջոշուա Վոնին։ Միջին տարիքի մի տղամարդ հայհոյեց նրան անվանելով՝ «չարագործ»։ Ջոշուա Վոն Ճիֆընը մեկնաբանեց սա ասելով՝ «Կարծում եմ, որ նրանց արարքը նույնպես չափազանց անքաղաքավարի է։ Հուսով եմ, որ թայվանցիները կհասկանան, որ իրականում շատ Հոնկոնգցիներ, ովքեր աջակցում են Պեկինի ներկայացուցիչներին, և մասնակցում ցույցերին նույնպես փող են ստանում որպես վարձատրություն, ուստի կարծում եմ, որ այս իրավիճակը շատ առանցքային է, անկախ նրանից և հետագայում ավելի ու ավելի տարածված կդառնա Հոնկոնգում և Թայվանում։

2019 թվականի հուլիսի 7-ին Հոնկոնգի Կոուլուն շրջանում երթի ժամանակ Ջոշուա Վոնը բրիտանացի ոստիկանության տեսուչ՝ Ռուպերտ Թիմոթի Ալան Դովերին (Rupert Timothy Alan Dover), ով 2019 թվականի հունիսի 12-ի Հոնկոնգի Ծովակալության շրջանի բողոքի ցույցերին տեղի ունեցած բախման ժամանակ հրամայել էր ոստիկանությանը արցունքաբեր գազ օգտագործել, անգլերենով հարցրեց, որ նա պետք է Հոնկոնգի ժողովրդին բացատրի ռետինե փամփուշտ և արցունքաբեր գազ օգտագործելու իր որոշումը և նրանցից ներողություն խնդրի։ Սակայն Ռուպերտը այնուհետ հեռացել է ոստիկանական մեքենայի ուղեկցությամբ։ Ավելի ուշ Ջոշուա Վոնը Ֆեյսբուքում սուր քննադատեց Ռուպերտին այն բանի համար, որ նա «բարձր կատեգորիայի սպիտակամորթ» է, ով ծնվել է Մեծ Բրիտանիայում, որտեղ վայելել է ժողովրդավարությունն ու ազատությունը։ Իսկ այդ ժամ, երբ նա եկել է Հոնկոնգ որպես ոստիկանության ուժերի հրամանատար, դարձել է հարկատուներից աշխատավարձ ստացող և ընդօրինակել է Պեկինի ճնշումը Հոնկոնգի ժողովրդի դեմ, ովքեր պայքարում էին ժողովրդավարության և ազատության համար։ Ջոշուա Վոնը ասաց, որ թեև նրանց իրար առջև կանգնելը տևել է ավելի քան 10 րոպե, սակայն Ռուպերտը ոչ մի բառ չի ասել, այնուհետ նստել է մեքենան և հեռացել ոստիկանության հսկողության ներքո։

2019 թվականի օգոստոսի 6-ին Ջոշուա Վոնը  և Նաթան Լոու Կվուն-Չունը միացան Հոնկոնգի համալսարանի ուսանողական միությունից Վոն Դևին Քենեթին (黃程鋒), Ջորդան Պան Կա-հոյին (彭家浩) և Հոնկոնգում և Մակաոյում Միացյալ Նահանգների գլխավոր հյուպատոսության քաղաքական խորհրդական՝ Ջուլի Ա. Էադեհին (Julie A. Eadeh): Ջուլի Ա. Էադեհին աշխատել է որպես Շանհայում ԱՄՆ գլխավոր հյուպատոսության գիտության, տեխնոլոգիաների և առողջապահության բաժնի հյուպատոս, նա ազատ տիրապետում է չինարենին և արաբերենին։ Նա նաև ծառայել է Սաուդյան Արաբիայի, Իրաքի Լիբանանի և Կատարի ԱՄՆ դեսպանություններում։ Ավելի վաղ Պեկինը բազմիցս նշել է, որ Միացյալ Նահանգները միջամտում է Հոնկոնգի շարժումներին։ Չինաստանի կենտրոնական հեռուստատեսության մեկնաբան Հոն Լինը (洪琳) մեղադրել է արտաքին ուժերին, որոնց ներկայացնում է Ջուլին, նշելով, որ նրանք Հոնկոնգի իրավիճակի զարգացման «կուլիսների հետևում գտնվող շարժիչ ուժ» են, և այժմ սկսել են «հրապարակային ուղղորդել շախմատ խաղը»։

2019 թվականի օգոստոսի 7-ին Ջոշուա Վոնը ֆեյսբուքյան գրառմամբ հրապարակային հաստատեց, որ հանդիպել է Ջուլի Ա. Էադեհին, սակայն ընդգծեց, որ միայն քննարկել են «Հոնկոնգի մարդու իրավունքների և ժողովրդավարության ակտի» օրենսդրական գործընթացը։ Նա նաև հորդորեց Միացյալ Նահանգներին դադարեցնել Հոնկոնգի ոստիկանությանը արցունքաբեր գազ և ռետինե փամփուշտ արտահանումը։ 2019 թվականի օգոստոսի 8-ին «Թա Քուն Փաո» թերթը իր լրատվական ռեպորտաժում հրապարակեց վերը նշված պաշտոնյայի անձնական տվյալները, լուսանկարները և նրա երեխաների անունները։ ԱՄՆ Պետական դեպարտամենտը դատապարտեց «Թա Քուն Փաո» թերթում ամերիկացի պաշտոնյայի անձնական տվյալների այդ հրապարակումը։

2019 թվականի օգոստոսի 13-ին՝ Հոնկոնգի միջազգային օդանավակայանում բռնկված լայնածավալ արտահանձնման օրինագծի փոփոխության դեմ հանրահավաքից 11 ժամ առաջ, Ջոշուա Վոն Ճիֆընը ուղիղ հեռարձակում անցկացրեց Ֆեյսբուք-ի իր օգտահաշվում։ Նա ուղիղ եթերի ժամանակ կոչ արեց ցանցի օգտատերերին ժամը 13:00-ին հավաքվել օդանավակայանում, նաև ասաց, որ այն անձինք, ովքեր վաղը չեն կարող գործադուլ անել և շարունակում են աշխատել, թող հիշեն, որ պետք է սև վերնաշապիկներ հագնեն։ Միևնույն ժամանակ Ջոշուա Վոնը հույս հայտնեց, որ ողջ օրվա ընթացքում (2019 թվականի օգոստոսի 18-ին) քայլերթին փողոց դուրս կգա ավելի քան մեկ միլիոն մարդ։ Ջոշուա Վոնը նաև կոչ արեց 30 տարեկանից բարձր «Ներդաշնակ, ռացիոնալ և բռնության դեմ» միջին դասին պատկանող անհատներին վճարել «ոչ պլաստիկե սաղավարտների» համար և տալ ցուցարարներին։

2019 թվականի սեպտեմբերի 9-ին Ջոշուա Վոն Ճիֆընը Գերմանիա ժամանելուն պես հանդիպեց Գերմանիայի արտաքին գործերի նախարար Հեյկո Մաաս-ին (Heiko Maas)։ Զրուցակիցները քննարկեցին Հոնկոնգում փողոցային ցույցերի իրավիճակի և Հոնկոնգի ժողովրդի համընդհանուր ընտրական իրավունքի և ժողովրդավարության պահանջի մասին։ Գերմանիայի արտգործնախարարի հանդիպումը Ջոշուա Վոնի հետ Չինաստանի խիստ դժգոհություն առաջացրեց։ Գերմանական կողմը նորմալ վարքագիծ է համարում, որ Արտաքին գործերի նախարարը հանդիպում է տարբեր երկրների քաղաքացիական հասարակության ներկայացուցիչների հետ։

2019 թվականի սեպտեմբերի 17-ին Ջոշուա Վոն Ճիֆընը, արվեստագետ՝ Դենիզ Հո Վանսիի (何韻詩) և այլոց հետ հրավիրվել էին մասնակցելու Միացյալ Նահանգների Կոնգրեսում լսումների։ Նրանց ընդունեց Ներկայացուցիչների պալատի այդ ժամանակվա նախագահ՝ Նենսի Փելոսին և կոչ արեց Կոնգրեսում ընդունել «Հոնկոնգի Մարդու իրավունքների և ժողովրդավարության ակտ»-ը։ Հոնկոնգի կառավարությունը խորապես ափսոսեց լսումների ժամանակ նրանց ներկայացրած այն լուրջ և կեղծ մեղադրանքների համար, իսկ Չինաստանի արտգործնախարարության մամլո խոսնակ Կըն Շուանը (耿爽) քննադատեց Փելոսիի հանդիպումը Ջոշուա Վոնի և մյուսների հետ՝ ճիշտը սխալից չտարբերելու համար՝ ԱՄՆ-ից պահանջելով անհապաղ դադարեցնել միջամտել Հոնկոնգի գործերին։

2019 թվականի նոյեմբերի 8-ին դատարանը մերժեց Ջոշուա Վոնի՝ Հոնկոնգից հեռանալու գրավի դիմումը՝ «ոչ այդքան կարևոր չլինելու» հիմնավորմամբ։ Ջոշուան ծրագրում էր նոյեմբերի վերջին ելույթներ ունենալ բազմաթիվ եվրոպական խորհրդարաններում և կազմակերպություններում:։

#### Ընտրատարածքային խորհրդին մասնակցության արգելումը
[մինի|2019 թվականի հոկտեմբերի 29-ին Ջոշուա Վոնը [Թիմ Մեյ պողոտայում հայտարարում է, որ կառավարության կողմից իրեն զրկել են ընտրություններում առաջադրվելու իրավունքից։]]
2019 թվականի հոկտեմբերի 4-ին Ջոշուա Վոնը գրանցվեց՝ մասնակցելու Հարավային շրջանի խորհրդի Հայ Յիսի ընտրատարածքի շրջանային խորհրդի ընտրություններին։ Ընտրությունների նախագահողը Ջոշուա Վոնին երեք անգամ հարցրեց նրա քաղաքական դիրքորոշման մասին, ներառյալ՝ արդյոք նա համաձայն է  «Դեմոսիստո» կուսակցության «Ժողովրդավարական ինքնորոշման հայեցակարգ»-ին, որը խրախուսում և աջակցում է Հոնկոնգի անկախությունը որպես ինքնորոշման ապագա այլընտրանք, ինչպես նաև՝ արդյոք նա կրկին չի ընդունի, «Դեմոսիստո» կուսակցության առաջարկված «Հոնկոնգի անկախության ծրագիր»-ը։ Ընտրությունների նախագահողի երրորդ հարցին ի պատասխան՝ Ջոշուա Վոնը ասաց, որ Հոնկոնգի նկատմամբ Չինաստանի Ժողովրդական Հանրապետության կառավարության ինքնիշխանության պայմաններում Հոնկոնգի անկախությունը ընդունելի այլընտրանք չի կարող լինել։ Սա առաջին անգամն էր, որ նա հայտարարեց, որ Հոնկոնգի անկախությունը հանրաքվեի տարբերակ չէ։ Հոկտեմբերի 29-ին Ջոշուա Վոն Ճիֆընը տեղեկացավ, որ նա չի համապատասխանում թեկնածուի որակավորումներին, և իր առաջադրումն անվավեր է։ Ջոշուա Վոնը քննադատեց ասելով, որ ընտրությունների նախագահողը բազմիցս խեղաթյուրել և սխալ է մեկնաբանել իր քաղաքական գաղափարները կարծելով, որ իր թեկնածության իրավասությունը չեղարկելը ճիշտ արտացոլում է այն, որ սա Պեկինից «կոշտ պատվեր» է, որն ուղղված է որակազրկել Պեկինի ակնկալիքներին չհամապատասխանող անձանց։ Չեղարկման պատճառն այն էր, որ «Նրա անունը Ջոշուա Վոն Ճիֆըն է»։

#### Համագործակցություն օրենսդիր մարմնի անդամների հետ՝ բանտում գտնվող բանտարկյալներին օգնելու համար
Ջոշուա Վոնը համագործակցեց Կվուն Թոն Ֆյութչր ժողովրդավարամետ կազմակերպության հանդիպումների գումարման պատասխանատու  և Կվուն Թոն Թաղային Խորհրդի Յուետ Վահ ընտրատարածքի անդամ՝ Ժանել Ռոզալին Լյոն Քայցինի (梁凱晴) հետ՝ աջակցելու մոտ 100 անձանց, ովքեր նորից կալանավորվել կամ դատապարտվել էին ազատազրկման «Մոն Կոկի անկարգություններ»-ի և արտահանձնման օրինագծի դեմ  շարժումների պատճառով։ Նրանք նաև այցելեցին «Պիկ Ուկ» խիստ ռեժիմի բանտ՝ հանրային աշխատանքների համար։ Վերստին կալանավորված անձանց համար կազմակերպեցին «Մասնավոր սնունդ» (այսինքն՝ ուղղիչ բանտի հատուկ ռեստորաններից օտարերկրյա սնունդներ պատվիրեցին) և բերեցին մոտ 3000 դիմակ։ Ուղղիչ բանտը պահանջեց, որ յուրաքանչյուր դիմակ առանձին փաթեթավորվի։ Ջոշուա Վոնը սա որպես «հիմար» պահանջ որակավորվեց։ Նրանք շատ ժամանակ ծախսեցին յուրաքանչյուր դիմակ թափանցիկ ռետինե ծածկույթի մեջ դնելու և այն պատշաճ կերպով կնքելու համար։ Բացի այդ, Ջոշուա Վոնը նաև համագործակցեց Օրենսդիր խորհրդի անդամ Էդդի Չու Հոյդիկի (朱凱廸) հետ՝ առցանց տեղեկատվություն, հոդվածներ, հետաքրքիր նկարներ և այլն ուղարկելու բանտարկյալներին՝ հույս ունենալով օգնել նրանց հանգստանալ և հասկանալ, թե ինչ է կատարվում արտաքին աշխարհում։

#### «Դեմոսիստո» քաղաքական կուսակցությունից դուրս գալը
Երբ Չինաստանի Ժողովրդական Հանրապետության Ազգային Կոնգրեսը 2020 թվականի հունիսի 30-ին ընդունեց «Հոնկոնգի հատուկ վարչական շրջանում ազգային անվտանգության պաշտպանության մասին» օրենքը, Ջոշուա Վոնը սոցիալական ցանցում հայտարարեց իր «Դեմոսիստո» դեմոկրատական ​​քաղաքական կուսակցության գլխավոր քարտուղարի պաշտոնի հրաժարականի, կուսակցությունից դուրս գալու մասին և, որ ապագայում գործունեություն կծավալի իրականացնելով իր համոզմունքները անհատապես։

#### Ընտանիքի մեկնումը Հոնկոնգից Ավստրալիա
2021 թվականի հունվարի 19-ին, երբ Ջոշուա Վոնը կրում էր իր պատիժը Շեկ Պիկ բանտում, «Սին Թաո Դեյլի» թերթը իր բացառիկ թերթում հրապարակեց, որ նրա ծնողները ու փոքր եղբայրը Հոնկոնգից մեկնել են Ավստրալիա։ Նրա հայրիկի ունեցվածքը Ապ Լեյ Չաուի արևմուտքում գտնվող Հարավային Հորիզոն բնակելի համալիրում վաճառվել էր դեռ 2020 թվականի վերջին։

## Հասարակական գործունեություն
### Կուսակցական պատկանելության վեճ
2012 թվականին համացանցում տարածվեց այն լուրը, որ Ջոշուա Վոնը մեկ անգամ առցանց լրատվամիջոցներին տված հարցազրույցում ասել է, որ իր ծնողները «Քաղաքացիական կուսակցության» անդամներ են։ Այնուհետև Ջոշուա Վոնը մեկ այլ հարցազրույցում հանգստացրեց ասելով, որ իր ծնողները ամենևին այդ կուսակցության անդամ չեն, և որ նրանք նույնիսկ Լիանպին շրջանի հուլիսի 1-ի շքերթին են մասնակցել։ Նշեց նաև, որ հազվադեպ է մասնակցել հունիսի 4-ի ամենամյա մոմավառությունը, չունի կուսակցական պատկանելիություն և չի մտածում ապագայում որևէ կուսակցության անդամագրվելու մասին։

### Լամմա կղզում նավերի բախման մասին գրառումների հակասություն
2012 թվականի հոկտեմբերի 1-ին Հոնկոնգի Լամմա կղզու ջրային տարածքում տեղի ունեցավ երկու նավերի վթար։ Լեուն Չունինը (梁振英) նավերի բախումից հետո գնաց Հայ Յիսի։ Որոշ համացանցի օգտատերեր հարցրեցին նրան Ֆեյբուքում, թե արդյոք Ջոշուա Վոնը կգնա Լեուն Չունինին տեսնելու, և Ջոշուա Վոն Ճիֆընը թողեց հաղորդագրություն, որում ասվում էր. «Լեուն Չունինը եկել է Հայ Յիսի, բայց, ցավոք, ես տանը չեմ»։ Մարդիկ նրան քննադատում էին «առիթից օգտվելու», տնային ուսուցմամբ չկրթվելու, իսկ ոմանք նույնիսկ հայհոյում էին նրա ընտանիքի անդամներին։ Այս հրապարակումը խիստ քննադատության ենթարկվեց նաև կոմունիստական ճամբարի կողմից։ Լյու Մոն-հունը (劉夢熊), որն այն ժամանակ «Չինաստանի Ժողովրդական Քաղաքական Խորհրդատվական Կոնֆերանսի Ազգային Կոմիտե»-ի անդամ էր, քննադատեց նրա հրապարակումը որպես «անմարդկային» լինելու համար, իսկ նրա գործունեությունը որպես «ատելություն հանրության դեմ»։ Նա կասկածի տակ դրեց Ջոշուա Վոնի հրապարակման հիմքում ընկած ենթատեքստը.«Եթե նա այդ ժամանակ տանը լիներ, նա անպատճառ հանդիպումից առաջ կհարձակվեր Լեուն Չունինի վրա և կպահանջեր չեղարկել ուղեղը լվացող ազգային կրթությունը»։

Ջոշուա Վոն Ճիֆընը միայն դրանից հետո իմացավ, որ ծովային լուրջ վթարը հանգեցրել է առնվազն 8 զոհի և բազմաթիվ վիրավորների և հասկացավ, որ վիճակը կրիտիկական է։ Միայն դրանից հետո նա անմիջապես ջնջեց համապատասխան գրառումը եւ ֆեյսբուքյան իր էջում հայտարարություն տարածեց՝ ներեղություն խնդրելով, որ այն ժամանակ չգիտեր, որ միջադեպը հանգեցրել է զոհերի և մարդկանց վիրավորումների։ Նա բացատրեց․ «Այդ ժամանակ տանը չէի, հանդիպման ժամանակ էի և ժամանակ չունեի համացանց մտնել՝ վթարի մասին ավելին իմանալու համար»։ Լեուն Չունինը իսկապես պատասխանատվություն ուներ, ժամանել Հայ Յիսի, ուստի նա ջնջեց այդ գրառումը և հանդիսավոր ներողություն խնդրեց կատարվածի համար։Հոկտեմբերի 2-ին նրա ֆեյսբուքյան պրոֆիլի նկարը և ետնանկարը փոխարինվեց սև ֆոնի վրա «Աղոթիր խաղաղության համար» գրությամբ՝ աղոթելով վիրավորների ապաքինման և անհայտ կորածներին բարեհաջող փրկելու համար։ Նրա ետնանկարը փոխարինվեց սև նկարով, որը ցավակցություն էր հայտնում զոհերի համար։

### Մալայզիայի կառավարության կողմից կալանավորում և մուտքի արգելում
2015 թվականի մայիսի 26-ին Ջոշուա Վոնը մեկնեց Մալայզիա՝ մասնակցելու «Հունիսի չորրորդ շարժում» ֆորումին։ Փինանգի միջազգային օդանավակայան ժամանելուն պես նրան կալանավորեցին ավելի քան կես ժամ, մինչև որ նրան թույլ չտվեցին մուտք գործել երկիր։ Ջոշուա Վոնը բազմիցս հարցրեց պատճառի մասին, բայց սահմանապահները որպես պատճառ նշեցին միայն, որ դա «կառավարության հրամանն է», ինչից հետո երկու սահմանապահներ բռնեցին նրա թևերից՝ ինքնաթիռ ուղեկցելու մտադրությամբ, և հրաժարվեցին նրան ժամանակ տալ՝ զանգահարելու և ֆորումի կազմակերպիչներին ծանուցելու համար։

Այնուհետև Մալայզիայի ոստիկանության պետ Խալիդ Աբու Բաքրը հայտարարեց, որ չի ցանկանում, որ Ջոշուա Վոնը «վնասի Մալայզիայի և Չինաստանի հարաբերություններին» և մտահոգված է, որ նրա խոսքերը կվտանգեն Մալայզիայի ազգային անվտանգությունը, ուստի որոշել է մերժել նրա մուտքը երկիր։

Ֆորումի կազմակերպիչները քննադատեցին Մալայզիայի կառավարության քաղաքական ճնշումը, որը անհեթեթ և միջազգային ծիծաղ առաջեցնող էր՝ արտահայտելով իրենց ծայրահեղ դժգոհությունը։ Նրանք ֆորումից առաջ խանգարող հեռախոսազանգեր ստացան՝ որոնցում սպառնում էին բողոքել Չինաստանի դեսպանատանը և բողոքի ակցիա անցկացնել ֆորումի դիմաց։ Կազմակերպող կողմը նշեց, որ չի կարելի բացառել, որ հենց Չինաստանի դեսպանատունն է ճնշում գործադրում Մալայզիայի կառավարության վրա՝ թույլ չտալու Ջոշուա Վոնի մուտքը երկիր։

### Թաիլանդում ավելի քան 10 ժամ կալանավորում և մուտքի արգելում
2016 թվականի հոկտեմբերի 5-ին Ջոշուա Վոնը գնաց Թաիլանդ՝ ելույթ ունենալու՝ կիսվելով իր Հովանոցային հեղափոխությանը (Հոնկոնգի բողոքի ցույցերին) (雨傘革命) մասնակցելը, խթանելով ժողովրդավարական ինքնորոշումը և մասնակցությունը 1976 թվականի Բանգկոկի ուսանողական շարժման 40-ամյակի ոգեկոչմանը։ Սակայն Բանգկոկի Սուվարնաբհումի օդանավակայան ժամանելուց հետո Թաիլանդի իշխանությունները առգրավեցին նրա անձնագիրը, որին ներկա են եղել ավելի քան 20 մաքսայիններ և ոստիկաններ։ Նա տեղափոխվեց օդանավակայանի կալանավայր և բանտարկվեց 4,6 քառակուսի մետր տարածքում։ Ջոշուա Վոնը բանտախցում հույս հայտնեց կապ հաստատել իր ընտանիքի, փաստաբանի, ինչպես նաև իշխանությունների հետ՝ բացահայտելու կալանավորման պատճառները, բայց նրա ցանկությունները մեկը մյուսի հետևից մերժվեցին։ Ավելի ուշ նա հայտարարեց, որ Թաիլանդի ոստիկանությունը պարզ անգլերենով ասել է, որ ինքը հայտնվել է սև ցուցակում և իրեն սպառնացել են ասելով. «Սա Թաիլանդն է, որը նույն Չինաստանն է։ Մենք կարող ենք բարեկամաբար վերաբերվել քեզ, բայց և կարող եք դժվարություններ ստեղծել քեզ համար։ Դու գիտես, թե մեր հնարավորությունները ինչ մասշտաների են հասնում։ Այսպիսով դու ի՞նչ ես ուզում»։ Նա ավելի քան 10 ժամ կալանավորվել է մինչև ազատ արձակվելը։ Թաիլանդի իշխանությունները նրան հետ են ուղարկել Հոնկոնգ և հայտարարել փաստաթղթերում նշելով, որ նա խախտել է տեղական մուտքի կանոնները և մերժվել մուտք գործելու հնարավորությունից։

Թաիլանդի ուսանողության առաջնորդ Նեթիվիտ Ֆրանկ Չոտիֆատֆայսալը (เนติวิทย์ โชติภัทร์ไพศาล), ով ներկա էր օդանավակայանում տեղի ունեցողին, պնդեց, որ Ջոշուա Վոնը ձերբակալվել է կառավարության ներգաղթի բաժնի կողմից, և որ Չինաստանը նախապես ճնշում է գործադրել։

«Դեմոսիստո» դեմոկրատական ​​քաղաքական կուսակցության և այն ժամանակվա Օրենսդիր խորհրդի անդամ, Նաթան Լոու Կվուն-Չունը այս առիթով ասաց․ «Եթե Ջոշուա Վոն Ճիֆընը չունենար միջազգային համբավ և ճանաչում, վախենամ, որ դա այնքան էլ պարզ չէր լինի, որքան հայրենիք վերադառնալը։ Հնարավոր է, որ նրան առևանգեին ինչպես Կոուսվեյ Բեյ շրջանի գրախանութի բաժնետեր Կուեի Մինհային (桂民海), ում նախկինում Թաիլանդից չինական կողմը առևանգեց և տարավ Չինական մայրցամաք»։

Ժողովրդական ճամբարի և Հոնկոնգի Օրենսդիր խորհրդի 28 անդամներ հանդես եկան համատեղ հայտարարությամբ՝ խստորեն դատապարտելով Թաիլանդի իշխանությունների գործողությունները։ Նորից նշելով, որ եթե այդ ժամանակ չլիներ տեղի ուսանողության առաջնորդի ծանուցումը, Ջոշուա Վոնը կարող էր դառնալ հաջորդ առևանգված Կուեի Մինհայը։

Ավելի ուշ Թաիլանդի ներգաղթի բաժնի պաշտոնյաները տեղական լրատվամիջոցներին հայտնեցին, որ այդ անգամ Ջոշուա Վոն Ճիֆընը  ձերբակալվել և հայրենադարձվել է Հոնկոնգ՝ համաձայն Չինաստանի Կոմունիստական Կուսակցության ցուցումների։ Թաիլանդի վարչապետի աշխատակազմը անդրադարձավ Ջոշուա Վոնի երկիր մուտքի մերժմանը «ազգային անվտանգության» նկատառումներով, ինչպես նաև նրան անվանեց «հակիշխանական ակտիվիստ»՝ մտավախություն ունենալով, որ նրա Թաիլանդ մուտք գործելը կազդի Չինաստանի և Թաիլանդի հարաբերությունների վրա։ Թաիլանդի վարչապետ Պրայութ Չան-Օչան (ประยุทธ์ จันทร์โอชา) իր ելույթում կրկնեց նշելով, որ Ջոշուա Վոն Ճիֆընի հայրենիք վերադարձնելը Չինաստանի խնդիրն է, որը կապված չէ Թաիլանդի հետ։

Ավելի ուշ, ներկա լինելով «Քաղաքային ֆորում» հեռուստահաղորդմանը, Ջոշուա Վոնը հայտարարեց, որ այդ միջադեպից հետո Հոնկոնգի կառավարությունը որևէ կապ չի հաստատել իր հետ, Անվտանգության բյուրոն էլ դեռ չի արձագանքել։ Նա խնդրեց, ներկա գտվող Հոնկոնգի Ազգային Ժողովրդական Կոնգրեսի պատգամավոր՝ Իփ Կվոկհիմին (葉國謙) հետամուտ լինել, սակայն վերջինս հայտարարեց, որ չի հետևի և ասաց․ «Ջոշուա Վոնը պետք է իմանա, թե ինչն ինչ է»։ Պոլ Ցե Վայ-չունը (謝偉俊), ով նույնպես ներկա էր այդ հաղորդմանը, ասաց, որ այն բանից հետո, երբ Ջոշուա Վոնը անցավ այդ ամենի միջով, պետք է զգույշ լինի։

### Հրավերով այց Թայվան և հարձակում Թայվանի վերամիավորման խմբակցության կողմից
2017 թվականի հունվարի 7-ին Ջոշուա Վոն Ճիֆընը, Էդդի Չու Հոյդիկը, Էդվարդ Յիու Չուն-Իմը (姚松炎) և Նաթան Լոու Կվուն-Չունը ընդունեցին հրավերը մասնակցելու «Նոր ուժ» Թայլանդի քաղաքական կուսակցության կազմակերպած, «Ժամանակի ձգտումները՝ ինքնորոշման ուժ-Թայվան և Հոնկոնգ նոր սերնդի խորհրդարանականների ֆորում»-ին։ Նրանք Cathay Pacific ավիաընկերությունով ժամը 24:30-ին ժամանեցին Թայվանի Տաոյուան միջազգային օդանավակայան և հանկարծակի շրջապատվեցին Չինաստանի «Հայրենասիրական համախոհություն ասոցիացիայի», «Չինաստանի միավորման խթանման կուսակցության», «Միացյալ բամբուկներ», «Չորս ծովերի երկիր» հանցախմբերի և այլ վերամիավորման խմբակցությունների մեծ թվով անդամների կազմակերպած ցույցերի կողմից։ Նրանք ճեղքեցին ոստիկանության պաշտշանական շարքերը՝ փորձելով ծեծել Ջոշուա Վոնին։ Չեն Ծըծունը (陳子俊)՝ ով «Չորս ծովերի երկիր» հանցախմբի «Մեծ ծով» բաժնի ղեկավարն է, ժամը 10-ին ոստիկանության կողմից ձերբակալվեց և համաձայն Չինաստանի Հանրապետության օրենքի՝ կազմակերպված հանցավորության կանխարգելման, վիրավորելու, վնաս պատճառելու, և այլնի մեղադրանքով հետաքննության համար՝ տեղափոխվեց Սինպեյ (Նոր Թայպեյ) քաղաքի դատախազություն։ Երեկոյան Ժամը 21:00-ի սահմաններում դատախազը միջնորդեց դատարան՝ կալանքում եղած ժամանակ ժամադրություններ արգելելու համար՝ դավադրության ու փախուստի վտանգ կասկածանքով։ Ժամը 11:00-ին ոստիկանությունը տուգանեց 13 անձի։ 2017 թվականի հունվարի 15-ին Թայվանում «Միացյալ բամբուկներ» հանցախմբի հիմնադիրներից Ճան Անլոի (張安樂) երկրորդ որդին՝ Ճան Վեյը, տեղափոխվեց տեղի դատախազություն՝ ծառայողական պարտականությունները խոչընդոտելու կասկածանքով։

### Սինգապուրի ինտերնետային ֆորումի միջադեպ
2016 թվականի նոյեմբերի 26-ին Ջոշուա Վոն Ճիֆընը Սկայպով կապ հաստատեց Սինգապուրի սոցիալական ակտիվիստների հետ։ Մեկ ամիս անց նույն օրը Սինգապուրի ոստիկանությունը պատճառաբանելով, որ Ջոշուա Վոնը աշխատանքի թույլտվություն չունի խուզարկեց ֆորումի վայրը։ Ջոշուա Վոն Ճիֆընը արձագանքեց միջադեպին՝ հայտարարելով, որ ինքը «արտասովոր մարդ է»։

### Իշխանության կողմնակիցների կողմից Էլփոստների կոտրում
2019 թվականի հուլիսին Ջոշուա Վոն Ճիֆընը և «Մարդկանց իշխանություն» քաղաքական կուսակցություն օրենսդիր խորհրդի անդամ Ռայմոնդ Չան Չի-Չուանը (陳志全) առանձին ծանուցումներ ստացան Գուգլից այն մասին, որ իրենց անձնական Gmail-ի հաշիվները կոտրվել են «կառավարության կողմից աջակցվող որոշ զավթիչների կողմից», և օգտատերերի միայն 0.1%-ն է հանդիպել նմանատիպ ներխուժման։

### Իշխանամետ կազմակերպության պաշտոնական ֆորումում մեղադրանք 20 միլիոն յուանով առանձնատուն ձեռք բերելու համար
2019 թվականի հոկտեմբերին «Աջակցել ոստիկանությանը» իշխանամետ դաշինքի պաշտոնական ֆորումում վիրուսային շրջանառում ունեցավ մի լուր, որը կեղծ պնդում էր, իբր Ջոշուա Վոն Ճիֆընը 20 միլիոն յուանով գնել է Հարավային թաղամասի, «Բել-էիր» մասնավոր բնակարանային համալիրում գտնվող Նանէիր-ի 6-րդ բլոկի 36B տունը, և այդ գործարքն աջակցել է «Միդլնդ Հոլդինգս Լիմիթիդ» ընկերությունը։ Բացի դրանից կասկածի տակ դրվեց նրա ֆինանսական միջոցների պատմությունը։ Ավելի ուշ Ջոշուա Վոնը անձամբ վկայեց, որ դա «կեղծ լուրեր է» և պնդեց, որ ինքը փող չունի շքեղ տուն գնելու համար։ Երբ «Միդլնդ Հոլդինգս Լիմիթիդ» ընկերությունը ընդունելով լրատվամիջոցների հարցումները, նույնպես հաստատեց, որ իրենք որևէ գործարք չեն կատարել Ջոշուա Վոնի հետ։ Լրագրողը ստուգեց հողային ռեգիստրի տվյալները և ձեռքբերման որևէ փոփոխություն չգտավ։

### Մահվան սպառնալիքներ
2020 թվականի ապրիլին Ջոշուա Վոնը Թվիթթերում, կիսվեց «Միացում․ Կենդանիների խաչմերուկ. նոր հորիզոններ» (*あつまれ どうぶつの森*) խաղի իր փորձառությամբ՝, օրինակ՝ նա անմարդաբնակ կղզում տեղադրել է «Ազատագրիր Հոնկոնգը, մեր ժամանակների հեղափոխություն» գրությամբ պաստառ։ Բացի այդ, նա այլ մարդկանց խաղի էկրաններով տարածել է, Չինաստանի Կոմունիստական կուսակցության կենտրոնական կոմիտեի գլխավոր քարտուղար Սի Ցզինպինի և Հոնկոնգի վարչակազմի ղեկավարի Քերի Լամ Չեն Յուետ-նգորի (林鄭月娥) հեգնական լուսանկարները։

Ավելի ուշ այդ խաղը Մայրցամաքային Չինաստանի բոլոր էլեկտրոնային առևտրի հիմնական հարթակներից հեռացվեց։ Որոշ լրատվական վերլուծաբաններ նշում էին, որ այդ խաղը հնրավոր չէ գնել առանց հաստատման, սակայն Ջոշուա Վոնը ինչպես նախկինում Մայրցամաքային Չինաստանի համացանցի օգտատերերից սպառնալիքներ էր ստանում, որոնց բովանդակության մեջ ասվում էր, թե նա է հանգեցրել է խաղի արգելափակմանը։ Նույնիսկ Ցինմին (清明) մահացածների հիշատակի տոնին նրան մաղթում էին, որ ողջ ընտանիքին թաղի։ Ջոշուա Վոնի նկատմամբ իրականացրած ոտնձգությունները Մայրցամաքային Չինաստանում համացանցի շատ օգտատերերի շրջանում ծիծաղի առարկա դարձավ, շատ օգտատերեր գովաբանում էին անհանգստացողների այդ գործողությունները՝ որպես դիմադրություն Հոնկոնգի անկախության դեմ և արդարացի դաս թափթփուկ երիտասարդության համար։ Բացի դրանից նրանք նաև կոչ էին անում, որ Ջոշուա Վոնը պետք է սպանվի առանց համաներման։

### Հետապնում և գաղտնի լուսանկարում
2020 թվականի հունիսի 6-ին Ջոշուա Վոնը, նրա նախկին համակուսակցական ընկեր՝ Հարավային շրջանի խորհրդական Թիֆանի Յուեն Կա-Վայը (袁嘉蔚), վերջերս Քաղաքացիական կուսակցության օրենսդրական խորհրդի անդամ դարձած Ջերեմի Յանսեն Թամ Մանհոն (譚文豪) հետապնդման ևս մեկ թիրախ դարձան։ Երեկոյան ժամը 20:00-ի սահմաններում Ջոշուան և նրա ընկերը հայտնաբերեցին սպիտակ մասնավոր մեքենա, որը կայանված էր «Սան Պո Կոն» բիզնես թաղամասի շրջակայքում։ Նրանք դա անսովոր համարեցին։ Երեք ժամ անց, երբ նրանք ողջ խմբով ավարտեցին իրենց հանդիպումը և պատրաստվում էին հեռանալ, նկատեցին, որ չորս հոգուց բաղկացած խումբը բաժանվել է և հետապնդում է նրանցից յուրաքանչյուրին։ Համաձայն տեսանյութի, որը հաջորդ օրը Ջոշուա Վոնը տեղադրեց իր սոցցանցի գլխավոր էջում, նրանք տեսել էին մի գեր տղամարդու, ով իր հեռախոսով տեսանկարահանում էր նրանց փողոցի հակառակ կողմից։ Ջոշուան և մյուսները մոտենում են նրան և հարցնում՝ արդյոք նա ոստիկանության, ազգային անվտանգության կամ Հոնկոնգի Չինաստանի Կոմունիստական կուսակցության կապի գրասենյակի անդամ է, ինչպես նաև, թե ինչու էր նա գաղտնի լուսանկարում «Դեմոսիստո» դեմոկրատական ​​քաղաքական կուսակցության անդամներին։ «Այսօր առավոտից մինչև երեկո մեզ հետևում ես»․ Այս խոսքերը լսելուց հետո տղամարդը բռնկվում է և հովանոցը ձեռքին բղավում՝ «Ի՞նչ եք ուզում ինձնից»։ Որից հետո երկու կողմերն անգամ հայհոյում են միմյանց։ Ջոշուան նշեց, որ այդ ընթացքում վերոհիշյալ սպիտակ անձնական մեքենան, որը երկար ժամանակ կայանված էր մոտակայքում մոտենում է։ Ըստ նրա այդ մեքենան ի սկզբանե նախատեսված էր հետապնդողներին վերցնելու համար, սակայն քողազերծվելուց հետո արհամարհեց իր գործընկերներին և հեռացավ։ Նա նաև ասաց, որ այդ անձնական մեքենան վերջերս անընդհատ եղել է մոտակայքում։ Վերջում, գեր լուսանկարիչը մեկ անգամ բղավում է «կողոպուտ» և վերջապես տաքսի նստում ու հեռանում։ Այնուհետև Ջոշուա Վոնը հայտարարեց, որ զարմանալի չէ, որ Մայրցամաքային Չինաստանում տեղի են ունենում այդպիսի միջադեպեր, ինչպիսիք են հետապնդելը, գաղտնի լուսանկարահանումները, մարդու իրավունքների սահմանները անցնելը, ազգային անվտանգության ստորաբաժանումներին ինֆորմացիա վաճառելը և այլ նմանատիպ գործերը, և որ այնուամենայնիվ, «Հոնկոնգի ազգային անվտանգության օրենք»-ը չի կիրառվում, և դեմոկրատ խմբերի 24-ժամյա տեսահսկումը Հոնկոնգում դարձել է առօրյա բան, ինչը իսկապես ցավալի է։ Նա բոլորին կոչ արեց զգույշ լինել փողոց դուրս գալուց և խուսափել միայնակ մնալուց։

Հաջորդ օրը, «Սթենդ նյուզ» առցանց լրատվամիջոցը համաձայն Ջոշուա Վոնի և մյուսների կողմից տրամադրված պետհամարանիշի տվյալների, պարզեց, որ Ջոշուային և մյուսներին հետապնդող մասնավոր մեքենայի սեփականատերը «Հանուն պաշտպանության» սահմանափակ պատասխանատվությամբ ընկերության տնօրեն Ճան Ծինխուեին (張錦輝) էր։ Երբ նրան հարցրին, թե արդյոք նա էր կազմակերպել Ջոշուայի հետապնդումը, նա պատճառաբանելով, որ այնտեղ այլ աշխատանք էր կատարում հերքեց, իր մեքենայի այնտեղ առկայությունը և ի պատասխան ընդգծեց, որ ինքը և իր ընկերությունը քաղաքականապես չեզոք են։

### Փողոցում նախընտրական քարոզչության ժամանակ իշխանության կողմնակիցների կողմից հալածում
2020 թվականի հուլիսի 11-ի երեկոյան երբ Ջոշուա Վոնը «Թայկու Շին» բնակելի համալիրում (太古城) քարոզարշավ էր իրականացնում իր նախկին համակուսակից, ընկեր՝ Թիֆանի Յուեն Կա-Վայի (袁嘉蔚) «Ժողովրդական ճամբար»-ում նախնական ընտրությունների օգտին, Հոնկոնգի Չինաստանամետ ճամբարի ներկայացուցիչ Շեկ Ֆոն Յաուն (石房有) ով հայտնի է նաև որպես «մեծ կրծքերով մարդ» անսպասելիորեն սկսեց անհանգստություններ առաջացնել։ Նա բարձրացրեց բջջային հեռախոսը և փողոցում կանգնած մարդկանց անվանեց «դավաճաններ» և «կամակատարներ» միաժամանակ դա դատապարտելով որպես «փոքր շրջանակի ընտրություն»։ Նա մատնանշելով Ջոշուա Վոնին հայհոյեց ասելով․ «բանտը քո ելքն է» և մեջբերեց նախկինում ապացուցված կեղծ լուրը, թե նա տուն է գնել 20 միլիոն յուանով։ Շուրջ 10 րոպե տևած իրարանցումից հետո ներկա որոշ քաղաքացիներ անհանգստություն արտահայտելով շարունակաբար բղավում էին կոչելով Շեկ Ֆոն Յաունին՝ «Հեռացիր» և «Աղբ»։ Ի վերջո, նա հեռացավ քաղաքացիների հայհոյանքների ներքո

։

### Լեռան գագաթին շան հետ քայլելիս նրան անհանգստացրել են վեց միջին տարիքի տղամարդիկ և կանայք
2020 թվականի օգոստոսի 23-ին, երբ Ջոշուա Վոնը և նրա ընկերուհին բարձրացել էին լեռան գագաթ՝ շներին բաց թողնելու, հանդիպեցին 6 միջին տարիքի տղամարդկանց և կանանց, որոնք հետապնդում և խանգարում էին նրանց։ Վեց հոգանոց խումբը հայհոյում և տեսանկարահանում էին Ջոշուա Վոնին և նրա ընկերուհուն, վերջինիս զրպարտելով որպես «արհեստական հավ» (հավը չինարենում որպես ժարգոնային բառ նշանակում է կին մարմնավաճառ)։ Այնուհետև Ջոշուա Վոնը նկատեց ներգրավված անձանց տրանսպորտային միջոցի պետհամարանիշը և պարզեց, որ գրանցված սեփականատերը ոստիկան է, իսկ գրանցման հասցեն գտնվում էր Լի Օն փողոցի Շունլի կարգապահական զորքերի հանրակացարանում (顺利纪律部队宿舍)։

### Հոնկոնգի Օրենսդիր խորհրդում մնալու պայքար
2020 թվականի սեպտեմբերին որոշ դեմոկրատական ճամբարի օրենսդիրներ հայտարարեցին, որ իրենք կորոշեն երկարաձգել իրենց լիազորությունները որպես օրենսդիրներ՝ հիմնվելով Հոնկոնգի հասարակության հարցման արդյունքների վրա։ Դեմոկրատական ​​կուսակցությունը պատրաստեց մի թռուցիկ, որտեղ բացատրում էր պաշտոնում մնալու պատճառները՝ մեջտեղում մեջբերելով վտարանդի հոնկոնգցի «Դեմոսիստո» դեմոկրատական ​​քաղաքական կուսակցության նախկին անդամ Նաթան Լոու Կվուն-Չունի խոսքերը, որում ասվում էր, որ ոչ պաշտոնում մնալը և ոչ էլ այն թողնելը հավասարապես չի կարող ​​ազդել միջազգային ընկալման վրա։ Այս կապակցությամբ Ջոշուա Վոնը արդեն փասթաթուղթ էր հրապարակել քննադատելով Դեմոկրատական ​​կուսակցությանը՝ քաղաքացիներին մոլորեցնելու համար։

## Ձերբակալություն և դատավարություն
### Անարգանք դատարանի նկատմամբ
2014 թվականի նոյեմբերի 25-ից 26-ը Մոն Կոկ շրջանի Հովանոցային հեղափոխության (Հոնկոնգի բողոքի ցույցերի) ցուցարարներին ցրելու ժամանակ Ջոշուա Վոն Ճիֆընին մեղադրանք է առաջադրվում դատարանի նկատմամբ անարգանք դրսևորելու մեջ՝ դատարանի արգելանքը խախտելու համար։ Նա 2017 թվականի հուլիսի 6-ին իրեն մեղավոր է ճանաչում Հոնկոնգի Գերագույն դատարանի առաջին ատյանի դատարանում, 2018 թվականի հունվարի 17-ին Ջոշուա Վոնը և ևս 19 հոգի նույն գործով՝ դատարանի նկատմամբ անհարգալից վերաբերմունքի համար դատապարտվեցին երեք ամսվա ազատազրկման։

2019 թվականի մայիսի 16-ին ապելյացիայի արդյունքում պատժաչափը կրճատվեց մինչև 2 ամիս, բայց պատիժը կրելու համար անհապաղ պետք է բանտում պատիժը կրել։ 2019 թվականի հունիսի 17-ին արևածագին ազատ է արձակվում բանտից։

### Քաղաքացիական հրապարակը վերագրավելը
2017 թվականի օգոստոսի 17-ին Արդարադատության դեպարտամենտը ապելյացիան բավարարեց։ Հոնկոնգի Գերագույն դատարանը չեղյալ հայտարարեց դատավճիռը վերանայելու գործը՝ վճռելով, որ Ջոշուա Վոն Ճիֆընը մեղավոր է Քաղաքացիական հրապարակի վերագրավման ժամանակ ապօրինի հավաքների հանցագործության համար, և հասարակական աշխատանքների պատիժը փոխվեց 6 ամսվա ազատազրկման։ Համախոհներ՝ Նաթան Լոու Կվուն-Չունի և Չոու Յոնկան Ալեքսի հասարակական աշխատանքների և պայմանական ազատազրկման որոշումը նույնպես փոխվեց ազատազրկման։ Այնուհետև Ջոշուա Վոնը բանտարկվեց «Պիկ Ուկ» ուղղիչ բանտում։ Սեպտեմբերի 12-ին Ջոշուա Վոնը պատճառաբանելով գործի էական և լուրջ անարդարությունը` դիմեց Հոնկոնգի վերջնական վերաքննիչ դատարան՝ բողոքարկելու թույլտվություն ստանալու համար։ Հոկտեմբերի 24-ին Հոնկոնգի վերջնական վերաքննիչ դատարանը հաստատեց Ջոշուա Վոնի և մյուս կապակցված անձանց կանխիկ գրավը՝ 50,000 հոնկոնգյան դոլար յուրաքանչյուրի համար և նոյեմբերի 7-ին նշանակեց դատական նիստ՝ քննելու նրանց բողոքարկման թույլտվության դիմումը։

2018 թվականի հունվարի 23-ին Հոնկոնգի Գերագույն դատարանի Վերաքննիչ դատարանը հաստատեց և 10․000 հոնկոնգյան կանխիկ դոլարով ազատ արձակեց Ջոշուա Վոն Ճիֆընին, նրան այդ ընթացքում արգելելով լքել Հոնկոնգը և պարտադրել բնակվել որոշված հասցեում։

2018 թվականի փետրվարի 6-ին Ջոշուա Վոն Ճիֆընը, Չոու Յոնկան Ալեքսը և Նաթան Լոու Կվուն-Չունը, որոնց դատավճիռները վերանայվել էին Արդարադատության դեպարտամենտի կողմից և և ազատազրկման էին դատապարտվել Վերաքննիչ դատարանի կողմից հասան իրենց բողոքարկման հաստատմանը Հոնկոնգի վերջնական վերաքննիչ դատարանի դատավճիռի կողմից։ Նրանք այլևս ստիպված չէին վերադառնալ բանտ։

### 621 շարժում
2019 թվականի հունիսի 21-ին «621 շարժման» ընթացքում ոստիկանության գլխավոր վարչության անօրինական շրջափակման ժամանակ Ջոշուա Վոն Ճիֆընին մեղադրանք է առաջադրվում այնպիսի հանցագործությունների համար, ինչպիսիք են չարտոնված հավաքներ կազմակերպելը, գիտակցաբար ուրիշներին  չարտոնված հավաքներին մասնակցել դրդելը և այլ մեղադրանքներ։

2019 թվականի օգոստոսի 30-ի առավոտյան 7:30-ին, երբ Ջոշուա Վոն Ճիֆընը Հայ Յիսի թերակղզու մետրոյի կայարան էր գնում, ոստիկանները փողոցում հարձակվեցին, մտցրեցին նրան մասնավոր մեքենայի մեջ և տեղափոխեցին Վան Չայ շրջանի ոստիկանության գլխավոր վարչություն։ Ոստիկանությունը նրան մեղադրեց՝ «մյուսներին չարտոնված հավաքներին մասնակցելու դրդում», «չարտոնված հավաքների կազմակերպում», «չարտոնված հավաքներին գիտակցաբար մասնակցություն» և երեք այլ մեղադրանքներում՝ նշելով, որ նա կասկածվում է նաև հունիսի 21-ին ոստիկանության գլխավոր վարչությունը պաշարելու մեջ։ Այդ օրվա կեսօրին Ջոշուա Վոնին բերեցին Հոնկոնգի Արևելյան շրջանի առաջին ատյանի դատարան և ազատ արձակեցին 10․000 հոնկոնգյան դոլարի գրավի դիմաց։ Հոնկոնգի ուտիլիտար կուսակցության նախագահ Լյո Կանը (劉康) հայտարարեց, որ միայն մեկ օր առաջ էր նա հանդիպել Ջոշուա Վոնի հետ՝ իր նոր գիրքը գովազդելու համար, իսկ հաջորդ օրը Ջոշուա Վոնը ձերբակալվեց։ Նա դատապարտեց կառավարության կողմից Ջոշուա Վոնի ձերբակալությունը և դատապարտեց այն որպես խոսքի ազատության ճնշում։

2019 թվականի սեպտեմբերի 8-ին, երբ Ջոշուա Վոնը պատրաստվում էր մեկնել Գերմանիա, կրկին ձերբակալվեց գրավի դիմաց ազատ արձակվելու պայմանները խախտելու կասկածանքով։ Սակայն այս ձերբակալությունը զուտ թյուրիմացություն էր։ Օգոստոսի 30-ից շուտ՝ գրավի դիմաց ազատ նշանակելիս, նրանք թույլ տվեցին նրան և Չոու Յոնկան Ալեքսին դատավարության մեկնարկից առաջ մասնակցել այլ վայրերում նախկինում կազմակերպված ելույթներին, հանդիպումներին և ընտանեկան այցերին։ Այնուամենայնիվ, դատարանը հետագայում սխալմամբ Չոու Յոնկան Ալեքսի մեկնման ամսաթիվը գրել է որպես Ջոշուա Վոնի մեկնելու ամսաթիվ, ուստի Ջոշուան կարծում է, որ այս միջադեպը վարչական սխալ էր։ Հաջորդ օրը  առավոտյան դատավարությունից հետո Ջոշուան ազատ է արձակվում և լքում Հոնկոնգը։ Ջոշուան հայտարարեց, որ այս ձերբակալությունն անձամբ իրեն ուղղված չի եղել, սակայն ինքը դժգրհ էր ոստիկանության անխտիր ձերբակալության հետևանքով առաջացած կրկնակի կորուստներից և որ նրանք վճռական էին եղել ամբողջ գիշեր նրան բերման ենթարկել։

2020 թվականի դեկտեմբերին Ջոշուա Վոն Ճիֆընը, Ագնես Չոութինը և Իվան Լամ Լոնինը իրենց մեղավոր ճանաչեցին Արևմտյան Կոուլունի առաջին ատյանի դատարանում և դատապարտվեցին ազատազրկման։ Ջոշուա Վոնը դատապարտվեց 13 ու կես ամսվա ազատազրկման և պատիժը կրեց Շեկ Պիկ բանտում։

### Անօրինական հավաք Կոուսվեյ Բեյ շրջանում
2020 թվականի սեպտեմբերի 24-ին Ջոշուա Վոնը ձերբակալվեց 2019 թվականի հոկտեմբերի 5-ին Կոուսվեյ Բեյ շրջանում անօրինական հավաքներին մասնակցելու և «Դեմքը ծածկելու մասին օրենք»-ը խախտելու համար, իսկ ավելի ուշ գրավի դիմաց ազատ արձակվեց։ 2021 թվականի ապրիլի 13-ին Հոնկոնգի Արևելյան շրջանի առաջին ատյանի դատարանը անցկացրեց դատական ​​նիստ, և Ջոշուա Վոնը դատապարտվեց լրացուցիչ չորս ամսվա ազատազրկման՝ «ապօրինի հավաքների և չարտոնված հավաքների ժամանակ դիմակներ օգտագործելու համար»։

### Հունիսի 4-ի հանրահավաք
2021 թվականի մայիսին Ջոշուա Վոնը Հոնկոնգի շրջանային դատարանի վճիռի կողմից 10 ամսվա ազատազրկման դատապարտվեց 2020 թվականի հունիսի 4-ին Հոնկոնգի Վիկտորիա այգի մուտք գործելու համար՝ մասնակցելու հունիսի 4-ի մոմավառությանը և մեղադրվեց չարտոնված հավաք կազմակերպելու մեջ։ Բողոքարկումից հետո պատիժը կրճատվեց մինչև 8 ամիս։

### Պետական ​​իշխանության աշխատանքների խարխլում
մինի|2021 թվականի մարտին Ջոշուա Վոնը և այլ 47 անձինք ներգրավված են եղել «պետական իշխանության աշխատանքների տապալելու դավադրություն» գործում, և բոլոր մեղադրյալներին պահանջվել է կալանավորել։
2022 թվականի մարտի սկզբին, թեև Ջոշուա Վոնը արդեն կրել էր իր պատիժը, նրան մեղադրեցին «պետական ​​իշխանության աշխատանքների խալխլման» մեջ՝ խախտելով Հոնկոնգի Ազգային անվտանգության օրենքը՝ 2020 թվականի Օրենսդիր խորհրդի նախնական ընտրություններին մասնակցելու համար, և նրան տեղափոխեցին Սթենլի բանտ՝ դատաքննության։
### Ոստիկանության ծառայողների անձնական տվյալների արտահոսք
2023 թվականի ապրիլի 17-ին Հոնկոնգի Գերագույն դատարանը Ջոշուա Վոնին դատապարտեց երեք ամսվա ազատազրկման՝ ոստիկանության աշխատակիցների անձնական տվյալների արտահոսքի և դատարանի նկատմամբ անհարգալից վերաբերմունք մեղադրանքով։

## Պարգևներ և ձեռքբերումներ
* 2014 թվականին հայտնվել է «Թայմ» ամսագրի շապիկին։
* 2014 թվականին ըստ «Թայմ» ամսագրի ընտրվել է որպես աշխարհի 25 ամենաազդեցիկ դեռահասներից մեկը։
* 2014 թվականին ըստ «Թայմ» ամսագրի երրորդ տեղն է զբաղեցրել «Համաշխարհային ազդեցիկ գործիչներ, ընթերցողի ընտրությունը» առցանց քվեարկության մեջ։
* 2014 թվականին ըստ «Ֆորին փոլիսի» ամսագրի ներառվել է «Համաշխարհային թոփ 100 մտածողներ»-ի մեջ։
* 2014 թվականին ըստ «Թայմս» օրաթերթի ընտրվել է որպես «Տարվա երիտասարդ»։
* 2014 թվականին ըստ «Ֆրանսպրես գործակալության» զբաղեցրել է վեցերորդ տեղը «Աշխարհի 10 ամենաազդեցիկ մարդիկ» կատեգորիայում։
* 2015 թվականին ըստ «Fortune» ամսագրի զբաղեցրել է 10-րդ տեղը «Համաշխարհային 50 ամենահայտնի առաջնորդներ»-ի ցանկում։
* 2018 թվականին «Քաղաքական խորհրդատուների միջազգային ասոցիացիա»-ի կողմից շնորհվել է ժողովրդավարության մեդալի։
* 2018 թվականին առաջադրվել է «Խաղաղության Նոբելյան մրցանակ»-ի։
* 2019 թվականին «Ֆայնենշլ Թայմս»-ի կողմից ճանաչվել է վերջին տասնամյակի 50 ամենակարևոր համաշխարհային գործիչներից մեկը։
* 2023 թվականին կրկին առաջադրվել է «Խաղաղության Նոբելյան մրցանակ»-ի։

## Գրականության
* 
* 
* 
* 

## Հարցազրույցներ և ֆիլմեր
* Հրավիրվել է անձնական հարցազրույցի Հոնկոնգի ռադիոհեռուստատեսության (香港電台) «Ես անչափահաս եմ» (我未成年) հաղորդաշարում։
* Հարցազրույց Ալեն Լի Պեն-Ֆեյի (李鵬飛) հետ Հոնկոնգի ռադիոհեռուստատեսության «Քննարկում» (議事論事) հաղորդաշարում։
* Հարցազրույց է ունեցել «100 Մաո» ամսագրի (100毛) «Սև թուղթ» ծրագրի (黑紙) «Սև հարցազրույց»-ում (黑訪)։
* 2014 թվականի «Ոչ բավարար քաշ» (未夠秤) վավերագրական ֆիլմը, ներառում է բացառիկ հարցազրույց Ջոշուա Վոնի հետ և քննարկում է «Ուղեղների լվացման կրթության» դեմ ուղղված շարժումը։
* 2017 թվականի «Ջոշուա Վոն Ճիֆըն. տաքարյուն երիտասարդությունն ընդդեմ գերհզորության» (黃之鋒：熱血青年 vs. 超級強權) վավերագրական ֆիլմի գլխավոր հերոսն է, ֆիլմը բացահայտում է Ջոշուա Վոնի մտքերի փոփոխության ճանապարհորդությանը մասին հակաազգային կրթությունից մինչև Հովանոցային շարժում։

## Ծանոթագրություններ

## Արտաքին հղումներ

* 
* 
* 
* 

 
Կատեգորիա:Երեխա ակտիվիստներ
Կատեգորիա:Հոնկոնգցիներ
Կատեգորիա:Մարդու իրավունքների խախտման զոհեր
Կատեգորիա:Չինաստանի քաղաքական գործիչներ